
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  8.06.2010

	Nr.
	  26/1415



Către,
BIROUL PERMANENT AL CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.20/2010 pentru modificarea art.1 din Ordonanţa Guvernului nr.36/2007 privind efectuarea recensământului populaţiei şi al locuinţelor din România în anul 2011, trimis comisiei în vederea dezbaterii pe fond, cu adresa nr.PL.x.327 din  20 mai 2010.

PREŞEDINTE,

Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T

asupra proiectului de Lege pentru aprobarea Ordonanţei de urgenţă a Guvernului nr.20/2010 pentru modificarea art.1 din Ordonanţa Guvernului nr.36/2007 privind efectuarea recensământului populaţiei şi al locuinţelor din România în anul 2011

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 327 din 20 mai 2010, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.20/2010 pentru modificarea art.1 din Ordonanţa Guvernului nr.36/2007 privind efectuarea recensământului populaţiei şi al locuinţelor din România în anul 2011, înregistrată cu nr.26/1415 din 27 mai 2010.

Potrivit prevederilor art.75 din Constituţia României, republicată şi ale art. 92.alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 17 mai 2010.

Consiliul Legislativ, prin avizul nr.243/16.03.2010, a avizat favorabil proiectul de lege.

Proiectul de Lege are ca obiect de reglementare modificarea art.1 din OUG nr. 36/2007 privind efectuarea recensământului populaţiei şi al locuinţelor din România în anul 2011, în sensul evitării desfăşurării concomitente a două recensăminte în cursul aceluiaş trimestru al anului 2011.



La lucrările comisiei au fost prezenţi 32 deputaţi, din totalul de 33 membri ai comisiei.
În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, aprobarea  proiectului de Lege pentru aprobarea Ordonanţei de urgenţă a Guvernului nr.20/2010 pentru modificarea art.1 din Ordonanţa Guvernului nr.36/2007 privind efectuarea recensământului populaţiei şi al locuinţelor din România în anul 2011, în forma adoptată de Senat.

În raport cu obiectul şi conţinutul reglementării, proiectul de lege face parte din categoria legilor ordinare.

	

PREŞEDINTE,
	

SECRETAR,

	

Sulfina BARBU
	Mihai Cristian APOSTOLACHE


Întocmit,

Consilier

Sofia CHELARU

